ویکیپیڈیا زیرو

ویکیپیڈیا زیرو (Wikipedia Zero) موبائل فون پر بلا معاوضہ ویکیپیڈیا فراہم کرنے کے لیے ویکیمیڈیا فاؤنڈیشن کا ایک منصوبہ ہے جو خاص طور پر ترقی پزیر ممالک کے لیے ہے۔
یہ منصوبہ 2012ء میں شروع کیا گیا۔
مارچ 2013ء میں ویکیپیڈیا زیرو نے انٹرایکٹو ایوارڈ برائے سرگرمی ایس ایکس ایس ڈبلیو (SXSW) بھی جیتا۔
پروگرام کا مقصد مفت علم تک رسائی حاصل کرنے کی راہ میں حائل رکاوٹیں کم کرنا جس میں حائل سب سے بڑی رکاوٹ معلومات کے استعمال کی قیمت ہے۔

ویکیپیڈیا زیرو سب سے پہلے مئی 2012ء میں ملائیشیا میں شروع کیا گیا۔
اکتوبر 2012ء میں یہ تھائی لینڈ اور سعودی عرب میں بالترتیب ڈی ٹی اے سی اور سعودی ٹیلی کام کمپنی کے ساتھ شروع کیا گیا۔ مئی 2013ء میں یہ موبی لنک کے ساتھ پاکستان میں شروع کیا گیا۔
جون 2013ء میں یہ ڈائلاگ کے ساتھ سری لنکا میں شروع کیا گیا۔
مفت ویکیپیڈیا تک رسائی بھارت میں ایئرسل کے ذریعے فراہم کی جاتی ہے۔
اکتوبر 2013ء میں یہ اردن میں امنیہ کے ساتھ شروع کیا گیا۔

حوالہ جات

بیرونی روابط 

ویکیپیڈیا زیرو ویکیمیڈیا فاؤنڈیشن پر

2012ء کی تاسیسات
دسترس شبکہ
مؤسسہ ویکیمیڈیا
ویکیپیڈیا
کامنز زمرہ جس کا ربط ویکی ڈیٹا پر ہے